Over 2.000 er nu medlem af Aalborg Support Club

Mens fodboldklubber andre steder har problemer med voldelige fans, udsender AaB Support Club den gode og fredelige nyhed, at medlemstallet stiger. Siden sæsonstarten har yderligere 400 meldt sig ind, så klubben har 2.200 medlemmer. - Det har været en forrygende sæson. Drengene har gjort det rigtig godt på banen. Det smitter af på vores medlemstal, siger fan-formand Lasse Meik Nielsen. Han mener, at ikke mindst topplaceringen i superligaen of UEFA-udekampen mod Tottenham har betydet noget for det stigende medlemstal.